
VIŠEVNIK 
(KRKINA POT)

V NEDELJO, 11. 7. 2010, OB ŠESTI URI

S stalnih postajališč (ob 6. uri pa z Glazije) bomo krenili proti Pokljuki in Rudnemu polju, kjer bo začetek naše poti.
Od tu je gotovo najlaže osvojiti višino dva tisoč metrov in tudi mi se bomo na to višino povzpeli kar trikrat. 
Najprej se bomo povzpeli na razgledni Viševnik (2050 m), kjer nas čaka žig Krkine poti, nato pa nadaljevali po čudovitem grebenu, ki se dviga nad pokljuško planoto in na drugi strani strmo spušča v Krmo, proti Debeli peči (2014 m), ki je naš končni cilj. Vmes bomo osvojili še enega dvatisočaka – Brda (2008 m).

Nekateri bomo ubrali tudi krajšo varianto in se po osvojitvi Viševnika pri Mrežcah spustili na Blejsko kočo na Lipanci, kjer se bomo vsi ponovno sešli in se skupaj spustili proti avtobusu.

Daljša varianta bo od nas zahtevala 7-8 ur hoje, krajša pa 5 ur, vodil pa nas bo VPZS Slavko Škrubej.
Pot ni zahtevna, priporočamo običajno pohodno opremo, primerno za ta letni čas (ne pozabite na zaščito pred soncem).

Prijavite se Slavku na tel št. 041 613 854, prevozni stroški pa bodo znašali 14 EU.
